Nathan Adrian

| Mitalit | Mitalit | Mitalit |  |
| --- | --- | --- | --- |
|  Nathan Adrian Rion olympialaisissa 2016 |  Nathan Adrian Rion olympialaisissa 2016 |  Nathan Adrian Rion olympialaisissa 2016 |  |
Maa:   Yhdysvallat
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 4×100 m vapaauintiviesti |  |
|  Kultaa | Lontoo 2012 | 100 m vapaauinti |  |
|  Kultaa | Lontoo 2012 | 4×100 m sekauintiviesti |  |
|  Kultaa | Rio de Janeiro 2016 | 4×100 m vapaauintiviesti |  |
|  Kultaa | Rio de Janeiro 2016 | 4×100 m sekauintiviesti |  |
|  Hopeaa | Lontoo 2012 | 4×100 m vapaauintiviesti |  |
|  Pronssia | Rio de Janeiro 2016 | 50 m vapaauinti |  |
|  Pronssia | Rio de Janeiro 2016 | 100 m vapaauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Rooma 2009 | 4×100 m vapaauintiviesti |  |
|  Kultaa | Rooma 2009 | 4×100 m sekauintiviesti |  |
|  Kultaa | Shanghai 2011 | 4×100 m sekauintiviesti |  |
|  Kultaa | Kazan 2015 | 4×100 m sekauintiviesti |  |
|  Kultaa | Kazan 2015 | 4×100 m sekajoukkueiden vapaauintiviesti |  |
|  Kultaa | Budapest 2017 | 4×100 m vapaauintiviesti |  |
|  Kultaa | Budapest 2017 | 4×100 m sekauintiviesti |  |
|  Kultaa | Budapest 2017 | 4×100 m sekajoukkueiden vapaauintiviesti |  |
|  Kultaa | Gwangju 2019 | 4×100 m vapaauintiviesti |  |
|  Kultaa | Gwangju 2019 | 4×100 m vapaauinnin sekaviesti |  |
|  Hopeaa | Barcelona 2013 | 4×100 m vapaauintiviesti |  |
|  Hopeaa | Kazan 2015 | 50 m vapaauinti |  |
|  Hopeaa | Budapest 2017 | 100 m vapaauinti |  |
|  Hopeaa | Gwangju 2019 | 4×100 m sekauintiviesti |  |
|  Pronssia | Shanghai 2011 | 4×100 m vapaauintiviesti |  |
|  Pronssia | Barcelona 2013 | 100 m vapaauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Manchester 2008 | 100 m vapaauinti |  |
|  Kultaa | Manchester 2008 | 4×100 m vapaauintiviesti |  |
|  Hopeaa | Manchester 2008 | 4×100 m sekauintiviesti |  |
Nathan Ghar-Jun Adrian (s. 7. joulukuuta 1988 Bremerton, Washington) on yhdysvaltalainen uimari ja viisinkertainen olympiavoittaja.
Adrian voitti Manchesterissa järjestetyissä lyhyen radan maailmanmestaruuskilpailuissa keväällä 2008 MM-kultaa 100 metrin vapaauinnissa kilpailuennätysajalla 46,67. Samoissa kilpailuissa hän saavutti kultaa myös 4×100 metrin vapaauintiviestistä ja hopeaa 4×100 metrin sekauintiviestistä. Kesäolympialaisissa 2008 Adrian oli mukana Yhdysvaltain alkueräjoukkueessa 4×100 metrin vapaauintiviestissä. Matkan finaalissa Yhdysvaltain joukkue voitti, joten myös Adrian sai kultaa. Rooman maailmanmestaruuskilpailuissa 2009 Adrian oli mukana voitokkaissa Yhdysvaltain 4×100 metrin vapaa- ja sekauintiviestijoukkueissa. Adrian tosin ui sekauintiviestissä vain alkuerissä. Kesällä 2011 Shanghaissa Adrian oli mukana uusimassa 4×100 metrin sekauintiviestin MM-kultaa, kun taas 4×100 metrin vapaauintiviestistä tuloksena oli pronssia.
Kesäolympialaisissa 2012 Lontoossa Adrian oli mukana 4×100 metrin vapaa- ja sekauintiviesteissä ja 100 metrin vapaauinnissa. Adrian ui Yhdysvaltain vapaauintiviestijoukkueessa avausosuuden ja oli joukon nopein. Viimeisellä 50 metrillä Ranskan joukkue nousi kuitenkin Yhdysvaltain ohi, joten Adrian sai siis hopeaa. 100 metrin vapaauinnissa Adrian nousi viimeisellä vedolla olympiavoittoon ohi Australian James Magnussenin. Adrianin aika oli 47,52, josta Magnussen jäi vain yhden sekunnin sadasosan. Sekauintiviestissä hän lähti ankkuriosuudelle ensimmäisenä, ui sen aikaan 46,85 ja varmisti Yhdysvalloille kultamitalin.
Barcelonan MM-kilpailuissa 2013 Adrian saavutti hopeaa 4×100 metrin vapaauintiviestissä ja pronssia 100 metrin vapaauinnissa. Kazanin MM-kilpailuissa 2015 hän sai kultaa 4×100 metrin sekauintiviestissä ja 4×100 metrin sekajoukkueiden vapaauintiviestissä sekä hopeaa 50 metrin vapaauinnissa. Rio de Janeiron olympialaisissa 2016 hän saavutti kultaa 4×100 metrin vapaa- ja sekauintiviesteissä sekä pronssia 50 ja 100 metrin vapaauinneissa. Budapestin MM-kilpailuissa 2017 hän voitti mestaruuden 4×100 metrin miesten ja sekajoukkueiden vapaauintiviesteissä sekä miesten 4×100 metrin sekauintiviestissä. Lisäksi hän sai hopeaa 100 metrin vapaauinnissa.
Adrian saavutti Gwangjun MM-kilpailuissa 2019 kultaa miesten ja sekajoukkueiden 4×100 metrin vapaauintiviesteissä sekä hopeaa miesten 4×100 metrin sekauintiviestissä.